hotchpotch/miracl-hf-unified huggingface dataset:
Penispletysmografi
Penispletysmografi (PPG) on tilavuuden muutoksen mittaaja eli pletysmografi, joka mittaa veren virtauksen muutosta peniksessä. Sitä käytetään mittaamaan seksuaalista kiihottuneisuutta, kun henkilö altistetaan seksuaalisesti vihjailevalle ja pornografiselle materiaalille.
Alkuperäisen laitteen kehitti Kurt Freund Tšekkoslovakiassa 1950-luvulla. Laitteen tarkoitus oli testata kutsuntoja pakoilevia miehiä, jotka väittivät olevansa homoseksuaaleja välttääkseen armeijan.
Penispletysmografia on käytetty psykologisissa tutkimuksissa. Joissakin maissa, mm. Yhdysvalloissa, sillä on testattu seksuaalirikollisia ja käytetty sitä heidän parantamisessaan. Nykyään metodia pidetään epäluotettavana.
Laitetta voidaan käyttää myös erektiohäiriön tunnistamisessa psyykkiseksi tai fyysiseksi.
Grand Prix Masters
Grand Prix Masters oli autourheilusarja, joka oli tarkoitettu entisille Formula 1 -kuljettajille. Sarja aloitettiin vuonna 2005 Kyalamissa. Seuraavana vuonna ajettiin kaksi kilpailua, ensimmäinen Losailissa, Qatarissa ja toinen Silverstonessa. Taloudellisten syiden takia sarja jouduttiin kuitenkin lopettamaan vuonna 2007.
Jotta pääsi ajamaan GPM-sarjaa, kuljettajan täytyi olla:
Kyalami (Etelä-Afrikka), 13. marraskuuta 2005
Tammikuussa 2006 GP Masters ilmoitti järjestää tapahtumia seuraavissa paikoissa:
Losail International Circuit (Qatar), 29. huhtikuuta 2016
Kisakalenteri
Doug Blair
Doug Blair (oik. Douglas Blair Lucek, s. 11. helmikuuta 1963 Manchester, Connecticut, Yhdysvallat) on yhdysvaltalainen muusikko ja heavy metal -yhtye W.A.S.P.:in kitaristi.
Blairin ensimmäinen yhtye oli Purple Haze. Nuorena hän soitti yli 1200 keikkaa Run 21 -nimisessä yhtyeessä, jonka rumpali oli Stet Howland. Howland liittyi sittemmin W.A.S.P.:iin ennen Blairia.
Ensimmäisen kerran Blair soitti W.A.S.P.:in riveissä vuonna 1992. Myöhemmin Blair oli tilapäinen kiertuekitaristi vuoden 2001 Unholy Terror -kiertueella kahden konsertin ajan Chris Holmesin lähdettyä yhtyeestä. Vuonna 2006 Doug Blair palkattiin W.A.S.P.:in kitaristiksi kolmannen kerran ja hän on siitä lähtien ollut yhtyeen virallinen jäsen.
Blairin toinen projekti on yhtye signal2noise lyömäsoittaja-laulaja John Anthonyn kanssa.
Blair soittaa myös BBE-nimisessä triossa, jonka muut jäsenet ovat Mark Albert Bertenyi ja Peter Enqvist. BBE aloitti toimintansa vuonna 2013 ja on esiintynyt lähinnä Turun seudulla.
Blair on perehtynyt kitaroiden rakentamiseen. Hän on kehittänyt kaksikaulaisen Blair Mutant Twin -soittimen, jossa on akustinen kitara ja sähkökitara samassa pienessä rungossa. GuitarCrossissa taas on kolme bassonkieltä ja viisi kitarankieltä. Blairin kolmas keksintö on ASIA-kitara, jossa on kuusi teräskieltä ja kuusi nailonkieltä samalla kaulalla.
Vuonna 2012 Doug Blair ryhtyi Turku Rock Academyn opettajaksi. Hankkeen tarkoitus on opastaa uusia nuorisobändejä toimimaan menestyksekkäästi musiikkimaailman eri osa-alueilla. Rock Academyn myötä Blair on vieraillut Suomessa useita kertoja ja samalla myös esiintynyt pienissä ravintoloissa paikallisten muusikoiden kanssa. Syyskuussa 2013 Yleisradio uutisoi kuvaannollisesti, että Turku on Blairin toinen koti. Turun lisäksi Blair on tavannut paikallisia muusikoita muissakin Suomen kaupungeissa, sillä Rock Academy -konseptia on laajennettu Turun ulkopuolelle.
Elokuussa 2014 uutisoitiin, että Blair oli tuolloin muuttamassa Bostonista Turkuun.
Frans Lejon
Frans Lejon tai Leijon (1879–1947) oli varhaisimpia Suomessa tunnettuja ja menestyneitä kuurosokeita.
Lejon kuurosokeutui 2-vuotiaana. Hän hoiti elämänsä aikana useita toimia mm. käsitöiden ja vihannesviljelyn alalla. Hänen tekemänsä keinutuoli ja kynttilänjalka tulivat jopa palkituiksi Tampereen teollisuusnäyttelyssä vuonna 1922.
Kommunikointiin Frans Lejon käytti ensisijaisesti tuntoaistiaan. Hän kehitti oman "keskustelulevynsä": puhujan tuli asettaa sormi tarkoittamansa kirjaimen kohdalle, ja Lejon ymmärsi viestin tunnustelemalla sitä. Hän myös tutustui ihmisiin tunnustelemalla heitä.
Lejon kävi koulua 20-vuotiaaksi saakka, ja sen jälkeen hänen hoitajanaan toimi Anna Heikel. Hän oppi jo nuorena sorvaamaan ja kuoli vatsasyöpään Kakskerrassa vuonna 1947.
Jääkiekon Euroopan-mestaruuskilpailut
Jääkiekon Euroopan-mestaruuskilpailut järjestettiin ensimmäisen kerran vuonna 1910, ja toistaiseksi viimeisen kerran vuonna 1991. Kilpailut järjesti Kansainvälinen jääkiekkoliitto.
Ensimmäinen turnaus järjestettiin Sveitsin Montreux'ssa tammikuussa 1910, ja muodostui ensimmäisen maailmansodan aiheuttamaa taukoa (1915-1920) lukuun ottamatta vuosittaiseksi tapahtumaksi vuoteen 1927 asti. Vuonna 1928 päädyttiin mestaruus myöntämään olympiakisoissa parhaiten menestyneelle eurooppalaiselle joukkueelle, ja pian samoin alettiin menetellä myös vuonna 1930 perustettujen maailmanmestaruuskilpailujen osalta. Viimeinen itsenäinen Euroopan-mestaruusturnaus järjestettiin Saksan Berliinissä vuonna 1932. Myöhempinä vuosina mestaruusarvon myöntöperusteet vaihtelivat jonkin verran, lähinnä pohjoisamerikkalaisia joukkueita vastaan saavutettujen pisteiden hyväksyntään liittyen. Viimeinen tällainen EM-arvon omannut turnaus järjestettiin vuoden 1991 jääkiekon maailmanmestaruuskilpailujen yhteydessä Suomessa.
Naiset alkoivat pelata Euroopan mestaruudesta vuonna 1989. Neljä ensimmäistä mestaruutta voitti Suomi.
Brian Craig
Brian S. Craig-Wankiiri (s. 1968) on yhdysvaltalainen kuvanveistäjä. Höän on opiskellut Pennsylvanian osavaltionyliopistossa ja New York Academy of Artissa.
Hänen töidensä aiheet ovat figuratiivisia, aitoon mittakaavaan toteutettuja ja hän työskentelee elävästä mallista.
Craig johtaa Lyme Academy College of Fine Artsin kuvanveisto-osastoa.
Lisäksi hän opettaa kesäkursseilla Grand Central Academy of Artissa.
Craig-Wankiiri on avustanut Audrey Falckia hänen monumentaalisissa projekteissa.
Enologia
Enologia on suomeksi viinitutkimus ja viinioppi. Se on viinien ja viinivalmistuksen tutkimusta tai tuntemusta rypäleiden korjaamisesta pullotukseen saakka. Sana on peräisin kreikan kielen viiniä tarkoittavasta sanasta "oenos", (οίνος), johon on liitetty suffiksi "-logia", kreikan λόγος. Enologian asiantuntija on enologi.
Friikkilän pojat
Friikkilän pojat (Fabulous Furry Freak Brothers) on amerikkalainen Gilbert Sheltonin luoma sarjakuva, joka on saavuttanut kulttimaineen ympäri maailmaa. Sarjakuva edustaa undergroundia ja sen levitys tapahtui aluksi pienlehdissä. Sarjakuvan tarinat seuraavat kolmen vähemmän älykkään ja epäonnisen hippiveljeksen komelluksia. Friikkilän veljekset (oikea sukunimi on Freekowtski) asustavat kerrostaloasunnossa ja joutuvat tämän tästä vaikeuksiin poliisin kanssa harjoittamansa kannabiksen kotiviljelyn ja kaupittelun vuoksi. Tarinoiden huumori on usein kieroutunutta ja perverssiä ja se parodioi hippi-ihannetta, johon kuuluvat mm. vapaa seksi ja huumausaineiden käyttäminen. Joskus tarinat yltyvät psykedeelisiksi kuvaten veljesten huumehöyryisiä hallusinaatioita.
Koskenkylä (Pernaja)
Koskenkylä () on yksi Loviisan kylistä ja taajama entisessä Pernajan kunnassa Uudenmaan maakunnassa.
Aikaisemmin, ennen moottoriliikennetien, sittemmin moottoritien valmistumista Koskenkylään asti, kylässä sijaitsi usein ruuhkaantuva vilkasliikenteinen risteys jossa Helsingin suunnasta tulevat valtatiet 6 ja 7 erkanivat Kouvolan ja Kotkan suuntiin. Nykyään valtatie 6 on viitoitettu alkamaan Koskenkylästä E18/ Vt7-tien liittymästä numero 65. Nykyään kylää halkovat tiet on numeroitu seututieksi 170 (Helsinki–Loviisa) ja seututieksi 167 (Koskenkylä–Lahti).
Koskenkylä on Suomen suurimpia taajamia, joissa ei ole taajaman liikennemerkkejä.
Truvor Svento
Truvor Svento, vuoteen 1938 Sventorzetski (20. helmikuuta 1910 Viipuri – 23. joulukuuta 1939 Summa) oli suomalainen säveltäjä.
Sventon vanhemmat olivat toimittaja ja poliitikko Reinhold Svento ja Evi Hackzell. Svento syntyi Viipurissa ja kiinnostui jo lapsuudessaan muusikon urasta. Hän kirjoitti ylioppilaaksi Suomalaisesta normaalilyseosta vuonna 1928 ja jatkoi opintojaan Helsingin yliopiston lainopillisessa tiedekunnassa. Lakiopintojensa ohella hän samanaikaisesti opiskeli sävellystä Erkki Melartinin johdolla Helsingin konservatoriossa. Svento soitti itse kotonaan pianoa, monesti myös triossa viulisti- ja sellistiveljensä kanssa. Svento toimi myös kapellimestarina ja musiikkikriitikkona "Suomen Sosialidemokraatissa" sekä toimi Helsingin kaupungin musiikkilautakunnassa ja johti Helsingin kaupunginorkesteria. Hänen vähäiseksi jääneeseen tuotantoonsa kuuluu mm. sinfonia e-molli (1939) sekä viisiosainen, perheen Ahvenanmaalle useana kesänä tekemien purjehdusretkien innoittama "Ahvenanmaa"-orkesterisarja (1938). Hän piti sävellyskonsertin Helsingissä ja Viipurissa.
Svento suoritti asevelvollisuutensa vuosina 1930–1931 Uudenmaan rykmentissä ja kävi Reserviupseerikoulun kurssin numero 20. Talvisodan puhjettua hänet kutsuttiin palvelukseen ja sijoitettiin joukkueenjohtajaksi Jalkaväkirykmentti 17:n VII pataljoonaan. Hän johdatti joukkueensa taisteluihin Karjalankannaksella. Hänen lupaava muusikonuransa päättyi Summassa 23. joulukuuta 1939, kun hän kaatui 29-vuotiaana.
Läski-Freddyn kissa
Läski-Freddyn kissa ("Fat Freddy's cat") on amerikkalaisen sarjakuvapiirtäjä Gilbert Sheltonin luoma sarjakuva, jota julkaistiin 1970–1980-luvuilla. Se kertoo yleensä strippimuotoisesti Friikkilän poikien kissasta, joka tarkkailee hippi-isäntiensä elämää ja aiheuttaa monenlaista kiusaa varsinkin omistajalleen Läski-Freddylle mm. syömällä tämän hasispensaat tai ulostamalla Freddyn korvakuulokkeisiin.
Läski-Freddyn kissa käy sotaa hellan alla asustavaa torakoiden kolmatta valtakuntaa vastaan. Silloin tällöin torakat ovat muodostaneet keisari- tai kuningaskunnan, ja viimeisessä tarinassa, jonka pituus on noin 30 sivua, keittiötä asuttavat kapitalistitorakat sotivat olohuoneen kommunistitorakoita vastaan.
Pitkille tarinoille on ominaista absurdius, nopeat ja järjettömät juonenkäänteet, kaksimielisyydet ja vihjailevat törkeydet sekä uskonnon, natsien, poliitikkojen ja hippien pilkkaaminen.
Lyhyissä stripeissä on usein puujalkavitsejä tai tarinassa ei välttämättä ole vitsiä lainkaan.
Carl Weathers
Carl Weathers (s. 14. tammikuuta 1948 New Orleans, Louisiana) on yhdysvaltalainen elokuvanäyttelijä.
Weathers tunnetaan parhaiten roolistaan Apollo Creedinä "Rocky"-elokuvissa. Muita sivurooleja hänellä on ollut muun muassa elokuvissa "Predator – saalistaja", "Happy Gilmore – ammattilainen", "Navaronen haukat" ja "Kuoleman ajojahti". Weathers näytteli pääosaa toimintaelokuvissa "Action Jackson – ässä hihassa" ja "Texasin hurrikaani".
Weathers oli amerikkalaisen jalkapallon pelaaja, mutta alkoi opiskella teatteria voidakseen näytellä elokuvissa.
Titi Essomba
René William ”Titi” Essomba (s. 2. tammikuuta 1981 Yaoundé, Kamerun) on kamerunilainen jalkapalloilija. Pelipaikaltaan hän on oikea laitahyökkääjä. Essomba pystyy pelaamaan myös keskikentän keskustassa sekä laidalla.
Vuonna 2006 Kamerunin jalkapalloliitto määräsi hänet kahden vuoden kilpailukieltoon koska Essomba oli väärentänyt ikänsä viisi vuotta todellista nuoremmaksi.
Essomba pelasi Veikkausliigaa kaudella 2007 AC Oulussa. Kauden aikana hän pelasi 12 ottelussa ja teki 2 maalia. Edellisellä kaudella hän oli nostamassa joukkuetta liigaan. AC Oulu putosi kauden 2007 päätteeksi Veikkausliigasta suoraan Ykköseen, eikä Essomba tehnyt enää uutta sopimusta AC Oulusta. Kamerunissa Essomba on edustanut mm. Ouragan FC:tä ja Foudre Sportive d'Akonolingaa.
Kevättalvella 2008 Essomba harjoitteli FC OPA:n riveissä. Hän osallistui muun muassa 1. helmikuuta - 3. helmikuuta 2008 pidettyyn jalkapalloturnaukseen Oulussa. Turnauksessa oli paikalla Rovaniemen Palloseuran belgialainen valmentaja Tom Saintfiet sekä toimitusjohtaja Jouko Kiistala tarkkailemassa pelaajia Rovaniemen Palloseuran Veikkausliigajoukkueeseen kaudelle 2008. 7. helmikuuta 2008 Essomba teki kauden 2008 kestävän pelaajasopimuksen Rovaniemen Palloseuran kanssa.
Kauden 2008 aikana Essombasta kehittyi yksi joukkueen tärkeimmistä runkopelaajista yhdessä Mika Nurmelan kanssa. RoPS taisteli jopa mitalisijoista Veikkausliigassa ennen jalkapallon EM-kisoja ja kuukauden taukoa Veikkausliigassa. Hyvät esitykset johtivat myös siihen että Essomba pääsi mukaan Kamerunin olympiamaajoukkueen leirille, muttei tullut kuitenkaan valituksi lopulliseen joukkueeseen. Kauden päätteeksi Essomban tilille kertyi 24 Veikkausliigaottelua, sekä 5 maalia RoPSissa. Hän oli yhdessä Chileshe Chibwen kanssa Rovaniemen Palloseuran paras maalintekijä Veikkausliigassa kaudella 2008. Kauden päätteeksi RoPS tarjosi jatkosopimusta Titille, mutta tuolloin Titi aikoi katsoa myös muut paremmat vaihtoehdot ulkomailta lukien asti.
Titi siirtyi kauden 2009 aikana Kazakstanin Taraziin edustaen paikallista FC Tarazia. Kaudella 2015 Titi edustaa Kakkosessa pelaavaa AC Kajaania.
Manillaköysi
Manillaköysi on Veijo Meren vuonna 1957 julkaistu romaani, jonka tapahtumat sijoittuvat jatkosodan aikaan. Kirja kertoo sotamies Joose Keppilästä, joka kuljettaa huoltotieltä löytämänsä manillasta tehdyn köyden korsuun ja päättää salakuljettaa sen seuraavalla lomamatkallaan kotiin sitomalla sen vartalonsa ympärille.
Humoristisen romaanin merkittävä osa ovat lukuisat absurdit sotakertomukset, joita muut junassa matkustavat kertovat toisilleen. Joosen joukkuetoverit sitovat köyden melkoisen tiukalle, ja niin Joosen oltavat muuttuvat tukaliksi pitkän junamatkan aikana. Kiinnijäämisen pelossa Joose ei kuitenkaan uskalla paljastaa, miksi hän sinertää ja näyttää kovin huonokuntoiselta.
Romaani on käännetty yli kahdellekymmennelle kielelle. Siitä on tehty vuonna 1976 samanniminen televisioelokuva, jonka pääosassa on Erkki Pajala. Manillaköysi on suomalaisen kirjallisuuden modernismin kauden ensimmäisiä merkkiteoksia. Kirjan kielessä modernistinen ilmaisu näkyy muun muassa siinä, että henkilöiden tunnetiloja tai mielipiteitä ei juurikaan kuvata.
Oranin maakunta
Oranin maakunta () on yksi Algerian 48 maakunnasta. Se sijaitsee Pohjois-Algeriassa, ja sen pinta-ala on 2 121 km². Maakunnan väkiluku on 1 454 078 (2008).
Patrick Devonas
Patrick Marco Devonas (s. 1965) on sveitsiläinen taidemaalari. Hän on kesäkurssien ohjaajana Grand Central Academy of Artissa. Hänen aiheensa ovat usein realistisia ja figuratiivisia. Aiheet ovat usein myös hyvin symbolistisia ja uskonnollisia. Hän maalaa aina elävästä mallista.
Devonas syntyi Sveitsissä. Hän muutti yhdysvaltoihin 1986 ja valmistui Bostonin yliopistosta 1990. Hän jatkoi opintojaan Atelier Le Sueurissa Minnesotassa Steven Levinin, Anette Le Sueurin ja Richard Lackin ohjauksessa. Opetusjakson jälkeen Minnesota river School of Fine Artissa, jossa hän opetti piirustusta, hän suoritti taiteiden maisterin tutkintonsa New York Academy of Artissa.
Hän on opettanut Minnesota School of Fine Artissa, ja tällä hetkellä Grand Central Academy of Artissa.
Piia Komsi
Piia Pauliina Komsi (s. 9. tammikuuta 1967 Kokkola) on suomalainen sopraano ja sellisti.
Komsi aloitti musiikkiopintonsa Keski-Pohjanmaan musiikkiopistossa 6-vuotiaana. Hän pääsi teini-ikäisenä Arto Noraksen oppilaaksi ja suoritti vuonna 1988 sellonsoiton diplomin Sibelius-Akatemiassa. Laulua hän opiskeli Liisa Linko-Malmion ja Marjut Hannulan johdolla. Lauludiplomin Sibelius-Akatemian oopperakoulutuksessa hän suoritti 2002. Hän on täydentänyt sekä sellonsoiton- että laulunopintojaan Yalen yliopistossa.
Komsi piti ensikonserttinsa sellistinä vuonna 1990. Hän toimi Suomen Kansallisoopperan sellistinä vuosina 1989–2001. Avanti!-orkesterissa hän on toiminut sekä laulusolistina että sellonsoittajana.
Ensikonserttinsa laulajana hän piti 2003 ja on sittemmin esiintynyt laulusolistina Suomessa ja ulkomailla. Hän on kantaesittänyt useiden säveltäjien teoksia.
Komsin oopperarepertuaari kattaa rooleja barokista nykymusiikkiin. Hänen läpimurtoroolinsa oli Thomas Adèsin Powder Her Face -oopperan Maid, jonka hän esitti ensimmäisen kerran vuonna 1999 Musica Nova Festivaalilla. Sen jälkeen hän on esittänyt paljon modernia musiikkia. Korealaissäveltäjä Unsuk Chinin ensimmäisen oopperan Alice in Wonderland kantaesityksessä Münchenin oopperafestivaalilla Baijerin valtionoopperassa vuonna 2007 Komsi lauloi nimiroolin.
Hänen äänelleen ovat säveltäneet monet nykysäveltäjät hänen vokaaliakrobaattisia kykyjään hyödyntäen, muun muassa Liza Lim, Rolph Riem, Esa-Pekka Salonen, Unsuk Chin, Kimmo Hakola, Einojuhani Rautavaara, Lotta Wennäkoski ja Heinz-Juhani Hofmann.
Komsi on esiintynyt monien ulkomaisten huippuorkesterien solistina kuten Los Angelesin Filharmonikot, , Oslon filharmoninen orkesteri, Tukholman filharmoninen orkesteri, Ensemble InterContemporain ja London Sinfonietta.
Hän on laulanut muun muassa Baijerin valtionoopperassa, Napolin San Carlossa, Rooman Teatro Olympicossa, Pariisin Theâtré et Musiquessa, Buenos Airesin Teatro San Martinissa ja Tel Avivin oopperassa sekä suomalaisissa oopperaproduktioissa. Hän on myös tunnettu passioiden ja oratorioiden solisti.
Piia Komsi on maailman ainoa koloratuurisopraano, joka laulaa ja soittaa selloa samaan aikaan. Hänelle ovat säveltäneet Heinz-Juhani Hofmann ja Jovanka Trbojevic tällaiset kappaleet.
Piia Komsin puoliso on sellisti Martti Rousi. Hän on sopraano Anu Komsin kaksoissisar.
Anatoli Bulgakov
Anatoli Bulgakov (, s. 14. syyskuuta 1979 Moskova, Venäjän SFNT, Neuvostoliitto) on venäläinen jalkapalloilija. Hän on pelipaikaltaan laitapuolustaja.
Bulgakov ehti pelata kahdeksan kautta TP-47:ssa, kunnes hän siirtyi vuoden mittaisella vuokrasopimuksella AC Ouluun Veikkausliiga-kaudeksi 2007. seurat päättivät kuitenkin purkaa sopimuksen 11. heinäkuuta 2007 , koska Bulgakovin peliaika uudessa joukkueessaan oli jäänyt vähäiseksi, hän pelasi vain kahdeksan liigaottelua.
Hän on jatkanut uraansa sen jälkeen torniolaisseurassa, vaikka seura putosi Kakkoseen. Sopimus Bulgakovilla TP-47:n kanssa on aina vuoteen 2015.
Kausi 2015 mukaan lukien Bulgakov on pelannut TP-47:ssa kaikkiaan 16 kautta 1990-luvun lopulta lähtien.
Dmytro Brovkin
Dmytro "Dima" Brovkin (s. 11. toukokuuta 1984 Kukuszkino, Ukrainan SNT, Neuvostoliitto) on ukrainalainen jalkapalloilija, pelipaikaltaan hyökkääjä.
Brovkin on edustanut uransa aikana muun muassa AC Oulua, jota hän edusti kaudella 2007 ja ukrainalaisen Kiovan Dynamon kakkosjoukkuetta. Kaudella 2006 Brovkin pelasi ukrainalaisseura Vorskla Poltavassa.
Suomen Palloliiton kurinpitovaliokunta langetti käsittelyssään 21. toukokuuta 2007 Brovkinille viiden ottelun pelikiellon epäurheilijamaisesta käytöksestä. Hänen todettiin sylkäisseen vastustajaa KooTeePee-ottelussa 9. toukokuuta. Hänet oli asetettu tapauksen käsittelyn ajaksi väliaikaiseen pelikieltoon 15. toukokuuta 2007 lähtien.
Brovkin ja AC Oulu päättivät yhteisymmärryksessä purkaa sopimuksensa ja ukrainalaiskärki jätti joukkueen 13. heinäkuuta 2007.
Sen jälkeen hän on pelannut kotimaassaan Ukrainassa Luhanskin joukkueessa kaksi kautta ja kauden 2009 Puolan Szarowolassa.
Éric Bernard
Éric Bernard (s. 24. elokuuta 1964 Martigues, Ranska) on ranskalainen autourheilija. Hän osallistui yhteensä 47:ään Formula 1 -sarjan Grand Prix -kilpailuun saavuttaen yhden palkintosijan (Saksan GP 1994) ja 10 MM-pistettä.
Bernard aloitti seitsemän vuotta kestäneen karting-harrastuksensa vuonna 1976 saavuttaen siinä neljä Ranskan mestaruutta. Hän pääsikin menestyksensä avulla vuonna 1983 Circuit Paul Ricard -radalla järjestettyyn kilpa-autoilukouluun, jossa hän vakuutti olevansa hyvä kuljettaja voittamalla finaalissa Jean Alesin ja Bertrand Gachot'n. Palkinnoksi Bernard sai ilmaisen kuljettajan paikan Formula Renault -sarjasta kaudeksi 1984. Hän sijoittui ensimmäisella kaudella kuudenneksi. Seuraavalla kaudella (1985) hän voitti jo mestaruuden ja hänen taakseen jäi mm. vanha kilpakaveri Jean Alesi. Ranskan Formula 3 -sarjassa hän ajoi vuosina 1986-87, joista vuonna 1987 hän sijoittui toiseksi Jean Alesin voittaessa mestaruuden. Kaudeksi 1988 Bernard siirtyi Formula 3000 -sarjaan.
Vuonna 1989 hän ajoi ensimmäisen kerran Formula 1 -sarjassa ranskalaisen Larrousse -tallin autolla ollen Yannick Dalmasin sijaisena Ranskan ja Britannian GP:ssa. Sen jälkeen hän palasi loppukaudeksi takaisin Formula 3000 -sarjaan sijoittuen kolmanneksi.
Hän sai koko kauden kestävän sopimuksen Larrousse-tallista, jossa hän oli jo edellisellä kaudella ajanut kaksi osakilpailua. Kauden aikana hän saavuttikin ensimmäiset pisteensä olemalla kuudes Monacossa ja parhaan tuloksen hän sai Silverstonesta neljännen sijan myötä.
Kausi 1991 jatkui samassa Larrousse-tallissa kuin edelliskausikin, mutta talli menetti Lamborghinin moottorit ja sponsorit. Menestys jäi vähäiseksi menetysten takia ja Bernardin parhaaksi sijoitukseksi jäi Meksikon GP:n kuudes sija. Kauden synkin hetki oli kuitenkin Japanin GP:n aika-ajoissa sattunut ulosajo, jossa hänen jalkansa murtui.
Bernard kuntoutui ja vanha sponsori Elf hankki hänelle testikuljettajan paikan Ligier-tallista. Kaksi vuotta kestäneen sopimuksen jälkeen hänet palkattiin kilpakuljettajan paikalla kaudella 1994 Olivier Panisin rinnalle. Saksan GP:n lukuisat keskeytykset auttoivat Bernardia nousemaan kolmanneksi ja ensimmäinen palkintosija oli saavutettu. Euroopan GP:n hän ajoi Lotuksella, koska Lotus-kuljettaja Johnny Herbert sai hänen paikkansa Ligieriltä. Euroopan GP:n jälkeen Mika Salo palkattiin Lotukselle, ja Bernard jäi työttömäksi. Hän on ajanut Formula 1:stä poistuttuaan FIA GT sekä Amerikan Le Mans -sarjoja.
Stats F1
Kalervo Väänänen
Heikki Kalervo Väänänen (s. 17. heinäkuuta 1952 Säräisniemi) on suomalainen professori ja Turun yliopiston rehtori. Hän on työskennellyt Turun yliopiston solubiologian professorina vuodesta 1998 lähtien. Professorin virkansa ohella Väänänen toimii yliopistolla biolääketieteen laitoksen johtajana (lääketieteellinen tiedekunta) sekä hallituksen jäsenenä Suomen Akatemiassa.
Väänänen on toiminut Itä-Suomen yliopiston tutkimuksesta vastaavana akateemisena rehtorina vuoden 2010 alusta lähtien. Elokuussa 2012 hän aloitti Turun yliopiston rehtorina.
Tutkimustyössään Väänänen on käsitellyt mm. luukatoa. Väänänen on palkittu työstään muun muassa yhdellä pohjoismaiden suurimmista lääketiedepalkinnoista, ruotsalaisella SalusAnsvar-palkinnolla vuonna 2007.
Doris Betts
Doris Betts (4. kesäkuuta 1932 Pohjois-Carolina – 21. huhtikuuta 2012) oli yhdysvaltalainen kirjailija, joka julkaisi niin romaaneja, novellikokoelmia kuin esseitäkin.
Betts syntyi William Elmoren ja Mary Ellen Waughin ainoaksi lapseksi. Hän valmistui vuonna 1950 Statesville High Schoolista ja opiskeli sen jälkeen Pohjois-Carolinan yliopistossa Greensborossa. Hän meni naimisiin lainopiskelija Lowry Bettsin kanssa ja sai kolme lasta.
Bettsin kirjalliseen tuotantoon kuuluu muun muassa vaikeasta munuaistaudista kärsivästä tytöstä kertova romaani "Souls Raised from the Dead", joka palkittiin Southern Book Awardilla vuonna 1995.
Halmstadin linna
Halmstadin linna ( on linna Halmstadin kaupungin keskusta-alueella, Ruotsin Hallandissa. Linna koostuu neljästä linnanpihaa ympäröivästä rakennuksesta. Linnan on rakennuttanut Tanskan kuningas Kristian IV, ja sen rakennustyöt saatiin päätökseen todennäköisesti vuonna 1615. Tyyliltään linna edustaa Kristian IV:n renessanssia. Vuonna 1645 Hallanti siirtyi Ruotsille ja linnasta tuli kuninkaan asuinpaikka hänen vierailujensa aikana. Nykyisin linna on Hallandin läänin lääninresidenssi ja siellä on lääninhallituksen tiloja.
Douglas Flynt
Douglas Flynt (s. 1978) on yhdysvaltalainen taidemaalari. Hän opettaa useissa työpajoissa ympäri Yhdysvaltoja ja Grand Central Academy of Artin kesäkurseilla. Hän opetti myös muutamia oppilaita omassa studiossaan. Flyntin aiheet ovat usein asetelmia, mutta hän tekee myös jonkin verran figuratiivisia aiheita. Hän maalaa ainoastaan elävästä mallista.
Flynt valmistui taiteiden kandidaatiksi taidehistoriasta ja kritiikistä Floridan valtionyliopistosta ja maisteriksi New York Academy of Artista. Tämän jälkeen hän lähti opiskelemaan Jacob Collinssin ja Michael Grimaldin johdolla Water Street Atelieriin ja vielä tämän jälkeen piirustusta Anthony J. Ryderin ohjauksessa.
Mitch Harris
Mitch Harris (s. 31. lokakuuta 1970 New York, Yhdysvallat) on brittiläisen grindcore/death metal -yhtye Napalm Deathin kitaristi. Hän syntyi New Yorkissa, muutti sieltä Las Vegasiin ja asuu nykyään Wolverhamptonissa Englannissa. Harris aloitti uransa Righteous Pigs -nimisessä grindcore/hardcore punk -yhtyeessä.
Barcelonan lentoasema
Barcelonan lentoasema (, ) on kansainvälinen lentoasema El Prat de Llobregatissa Espanjan Kataloniassa, kymmenen kilometriä Barcelonasta lounaaseen.
Lentoasema on Espanjan toiseksi suurin lentoasema Barajasin lentoaseman jälkeen. Vuonna 2014 matkustajamäärä oli 37,6 miljoonaa. Kotipaikkaa siellä pitävät Vueling Airlines ja Clickair; lentoasema on tärkeä paikka myös Air Europalle ja Iberialle. Lentoasema palvelee pääosin kotimaan ja Euroopan liikennettä, mutta jotkin yhtiöt, kuten Singapore Airlines ja Delta Air Lines lentävät kentältä myös Aasian- ja Yhdysvaltain-liikennettä.
Skottorpin linna
Skottorpin linna () on linna Laholmin kunnassa, Ruotsin Hallandissa. Se on alun perin valmistunut vuoden 1670 tienoilla, ja sen rakennutti Frans Joel Örnestedt. Tuolloisen rakennuksen suunnitteli arkkitehti Nicodemus Tessin vanhempi. Rakennuksessa kuningas Kaarle XI nai tanskalaisen Ulrika Eleonoran 6. toukokuuta vuonna 1680. Linnan nykyinen ulkoasu on peräisin vuosilta 1816-1828, ja siitä on vastannut arkkitehti Carl Fredrik Sundvall. Vuonna 1986 rakennus pääsi Ruotsin historiallisesti merkittävien rakennusten listalle.
Tony Richards
Tony Richards (s. Anthony Richard Orlando) on yhdysvaltalainen muusikko, jonka pääinstrumentti on rummut. Richards tunnetaan parhaiten heavy metal -yhtye W.A.S.P.:in alkuperäisenä rumpalina vuosina 1982-1984.
Uransa alkuaikoina Richards soitti eri yhtyeissä ilman mainittavaa menestystä. Muutettuaan Phoenixistä Arizonasta Los Angelesiin Kaliforniaan hän liittyi yhtyeeseen nimeltä Dante Fox, josta myöhemmin muotoutui glam metal -yhtye Great White. Tony Richards jätti Dante Foxin ystävänsä Don Costan kanssa vuonna 1982 ja he liittyivät Blackie Lawlessin pyynnöstä W.A.S.P.:iin. Don Costa ei ehtinyt levyttää W.A.S.P.:in riveissä, vaan liittyi Ozzy Osbournen yhtyeeseen vuonna 1983. Tony Richards sen sijaan soitti rumpuja W.A.S.P.:in debyyttialbumilla W.A.S.P. Yhteistyö Blackie Lawlessin kanssa ei kuitenkaan sujunut ja Richards jätti yhtyeen vuonna 1984.
Nykyään Tony Richards soittaa DellaVella-yhtyeessä basisti Carl Della Vellan ja kitaristi Lee Oliverin kanssa.
Tjolöholmin linna
Tjolöholmin linna () on linna Kungsbackan kunnassa, Ruotsin Hallandin maakunnassa. Se on rakennettu Tudor-tyyliin, ja sen on suunnitellut arkkitehti Lars Israel Wahlman. Linnan on rakennuttanut James Fredrik Dickson, ja rakennustyöt saatiin päätökseen vuonna 1904. Dickson kuitenkin kuoli ennen linnan valmistumista, ja sen rakentamisen saatti päätökseen hänen puolisonsa Blanche. Rakennuksen julkisivu on graniittia. Graniittia tuotiin linnaa varten Skotlannista.
In Lust We Trust
In Lust We Trust on ruotsalaisen The Arkin toinen studioalbumi. Se julkaistiin 26. elokuuta 2002.
Se nousi ensimmäisellä listaviikollaan Ruotsin Albumilistan ykköseksi. Albumilta julkaistiin neljä singleä "Calleth You, Cometh I", "Father of a Son", "Tell Me This Night is Over" ja "Disease". Calleth you, Cometh I oli myös ainoa single albumilta, joka julkaistiin kansainvälisesti hyvin vähäisellä menestyksellä.
Kaikki kappaleet kirjoittanut Ola Salo, ellei toisin mainita.
Jalkapallo (täsmennyssivu)
Jalkapallo voi tarkoittaa seuraavia urheilulajeja tai niissä käytettävää pelivälinettä:
Juha (vuoden 1999 elokuva)
Juha on Aki Kaurismäen ohjaama mustavalkoinen mykkäelokuva, jonka ensi-ilta oli vuonna 1999. Se perustuu Juhani Ahon jo kolme kertaa aiemmin filmattuun romaaniin "Juha" vuodelta 1911. Elokuvan pääosissa ovat Kati Outinen ja Sakari Kuosmanen. Anssi Tikanmäen elokuvaan säveltämää musiikkia julkaistiin levyllä "Juha - The Soundtrack of the Film by Aki Kaurismäki with Original Score by Anssi Tikanmäki" .
Kaurismäki on tehnyt Juhan tarinasta omannäköisensä ja siirtänyt sen moderniin aikaan. Betoniviidakossa asuva Shemeikka saapuu urheiluautolla, joka hajoaa juuri Juhan kotitilan kohdalla. Tarinassa Kaurismäki kuvaa viattomuuden katoamista.
Maatalossa yksinkertaista elämää viettävien Juhan ja Marjan luo saapuu Shemeikka, joka houkuttelee Marjan mukaansa Helsingin iloihin. Marja lähtee, mutta perillä paljastuu hänen joutuneen monien muiden tyttöjen tavoin hämärään peliluolaan ilolinnuksi. Juha lähtee etsimään Marjaa ja kostaa Shemeikalle.
Juha sai Berliinin elokuvajuhlilla 1999 uuden elokuvan tuomariston kunniamaininnan.
Weißenburg in Bayern
Weißenburg in Bayern on kaupunki Baijerissa, Saksassa. Se on Weißenburg-Gunzenhausenin alueen pääkaupunki. Vuoden 2011 väestönlaskennassa siellä oli 17 710 asukasta,
Weißenburg in Bayern sijaitsee keskisessä Baijerissa, Mittelfrankenin hallintoalueesta etelään. Alueen muita kaupunkeja ovat Ingolstadt (55,5 kilometrin päässä), Nürnberg (61,7 km), Augsburg (85 km), München (134,6 km) ja Würzburg (150,4 km).
Weißenburgissa vuoden lämpimin kuukausi on elokuu, jolloin keskimääräinen ylin lämpötila on 23,6 °C, mutta elokuu on lähes yhtä lämmin. Keskimääräinen alin lämpötila on joulu-, tammi- ja helmikuussa pakkasen puolella, tammikuussa peräti –3,3 °C.
Weißenburgin historian katsotaan alkavan roomalaisesta linnoituksesta, joka rakennettiin alueelle ensimmäisen vuosisadan lopulla. Asutus sijaitsi Rooman valtakunnan rajalla. 300-luvulta peräisin olevassa Tabula Peutingerianassa se mainitaan nimellä Biriciana. Germaanit hävittivät linnoituksen ja asettuivat asumaan kaupungin nykyisen keskustan kohdalle. Ensimmäinen tunnettu maininta nimestä Weißenburg on asiakirjassa vuodelta 867. Frankit sijoittivat hallintokaudellaan kaupunkiin kuninkaallisen residenssinsä. Legendan mukaan Kaarle Suuri oleili siellä johtaakseen Fossa Carolinan suunnittelua.
Weißenburgista tuli valtakunnankapunki vuonna 1296. Se jatkoi kasvuaan aina uskonpuhdistukseen saakka. Se liittyi, Nürnbergin tavoin, protestantteihin, mutta kärsi raskaasti tämän jälkeisissä sodissa. Weißenburg kuitenkin säilytti kaupunkioikeutensa rauhan tekoon saakka ja myös kasvoi jonkin verran.
Weißenburg menetti itsenäisyytensä vuonna 1802, ja se liitettiin osaksi Baijerin kuningaskuntaa vuonna 1806. Weißenburg kuitenkin säästyi kuihtumasta merkityksettömäksi, kun Nürnbergin ja Augsburgin välille rakennettu rautatie linjattiin kaupungin kautta, mikä osaltaan tuki teollistumista. Toisessa maailmansodassa yli 6 000 pakolaista ja Saksan menettämiltä alueilta karkotettua asettui asumaan kaupunkiin. Nämä ovat siitä lähtien olleet tärkeässä osassa kaupungin teollisuudessa ja kulttuurissa.
Historian moninaiset vaiheet ovat yhä nähtävissä Weißenburgissa. Rooman ajoilta on jäljellä useita raunioita. Näistä parhaiten säilyneisiin kuuluvat roomalaisen kylpylän jäänteet, jotka löydettiin vuonna 1977, ja museoitiin. keskiajalta peräisin oleva kaupunginmuuri on säilynyt lähes vahingoittumattomana torneineen. Kaupunginvaltuutetut ovat kokoontuneet vuodesta 1476 goottilaisessa kaupungintalossa.
Dancing Lasha Tumbai
Dancing Lasha Tumbai (, aikaisemmin Danzing) on ukrainalaisen drag-artistin Vjerka Serdjutškan musiikkikappale, joka edusti Ukrainaa Eurovision laulukilpailussa vuonna 2007 ja sijoittui kilpailussa toiseksi 235 pisteellä. Kappaleessa lauletaan neljällä kielellä: saksaksi, ukrainaksi, englanniksi ja venäjäksi. Lisäksi laulussa on sanoja, jotka eivät tarkoita mitään.
Laulukilpailun finaalissa Serdjutška ja hänen viisi taustalaulajaansa pukeutuivat hopean- ja kullanvärisiin vaatteisiin. Serdjutškan esiintymisasun selkäpuolella oli numero 69 ja taustalaulajilla numero 18, joka oli kappaleen esiintymisnumero finaalissa.
Serdjutškan mukaan lause ”lasha tumbai” on mongoliaa ja tarkoittaa kermavaahtoa, mutta oikeastaan laulun sanat eivät tarkoita mitään. Jotkut ovat myös kuulleet lauseen ääntyvän kuten englannin "Russia goodbye" ’hyvästi Venäjä’, joka viittaisi vuoden 2005 oranssiin vallankumoukseen.
Stet Howland
Stet Howland (s. 14. elokuuta Plymouth, Massachusetts, Yhdysvallat) on yhdysvaltalainen rumpali.
Howland on soittanut yhtyeissä Temple of Brutality, RUN21, Killing Machine, Belladonna, The Howlin' Dogs, Impellitteri, Carnival of Souls ja W.A.S.P.
W.A.S.P.:n riveissä vuosina 1992–2004 Howland ehti levyttää seitsemän studioalbumia ja kaksi livealbumia. Vuoden 2006 helmikuussa hän ilmoitti lähtevänsä W.A.S.P.:sta keskittyäkseen Temple of Brutality -yhtyeen toimintaan.
Stet Howland meni naimisiin vaimonsa Christinan kanssa 12. marraskuuta 2005 Fort Myers Beachissä Floridassa.
We Are the Ark
We Are The Ark on ruotsalaisen The Ark -yhtyeen debyyttialbumi, joka julkaistiin 25. syyskuuta 2000. Albumilta julkaistiin neljä singleä: ”It Takes a Fool to Remain Sane”, ”Echo Chamber”, ”Joy Surrender” ja ”Let Your Body Decide”. Albumia on myyty Ruotsissa yli 140 000 kappaletta ja se pysyi maassa listoilla yli 40 viikkoa. "We Are The Ark" on edelleen The Arkin myydyin albumi Ruotsissa.
Inowrocław
Inowrocław [] (, ent. Hohensalza) on kaupunki Kujavia-Pommerin voivodikunnassa Puolassa. Vuonna 2004 kaupungissa oli 77 647 asukasta. Kaupunki on kuulunut Kujawy-Pomorzen voivodikuntaan vuodesta 1999 ja se on voivodikunnan viidenneksi suurin kaupunki. Vuosina 1975–1998 se kuului Bydgoszczin voivodikuntaan. Inowrocław on teollisuuskaupunki ja se sijaitsee noin 40 kilometriä kaakkoon Bydgoszczin kaupungista.
Inowrocławin ystävyyskaupunki on Bad Oeynhausen Saksassa.Preussi otti Inowrocławin haltuunsa vuonna 1772 Ensimmäisen Puolan jaon aikana ja se lisättiin Netzen alueeseen. Wienin kongressin (1815) seurauksena alueesta tuli osa Preussille kuuluvaa Posenin provinssia. Kaupunki ja alue nimettiin uudelleen Hohensalzaksi joulukuun 5. päivä, vuonna 1904. Alue palautettiin Puolalle Versaillesin sopimuksen seurauksena ja myös aikaisempi nimi palautettiin.
Toisen maailmansodan aikana, 11. syyskuuta 1939, Saksan armeija otti Inowrocławin haltuunsa ja se uudelleennimettiin Hohensalzaksi. 26. marraskuuta 1939 kaupunki liitettiin Saksaan. Saksan joukot poistuivat Puna-armeijan lyöminä tammikuussa 1945 ja kaupunki palautettiin Puolalle.
Marianne Liljeström
Marianne Liljeström on suomalainen naistutkimuksen professori. Hän on toiminut Turun yliopiston naistutkimuksen professorina vuodesta 2005 lähtien. Aiemmin Liljeström on toiminut yliassistenttina Tampereen yliopistossa.
Liljeström on käsitellyt tutkimustyössään erityisesti Venäjän ja Neuvostoliiton historiaa, naistutkimuksen oppihistoriaa ja feministisiä teorioita sukupuolesta, seksuaalisuudesta ja ruumiillisuudesta. Lisäksi hän on ollut toimittamassa useita alansa oppikirjoja.
Aistivamma
Aistivamma on aistin toimintaa heikentävä tai sen estävä vamma. Aistivamma saattaa olla synnynnäinen tai myöhemmin esimerkiksi sairauden tai onnettomuuden seurauksena kehittynyt. Aistit heikkenevät myös iän myötä.
Aistivammaisten apuvälineitä käyttävät kuulo- ja näkövammaiset. Sokean henkilön tunnistettavin apuväline lienee valkoinen keppi. Kuurojen apuvälineistä mainittakoon heidän yhteisössään polemiikkia herättänyt sisäkorvaistute. Apuvälineiden avulla ei välttämättä kyetä korjaamaan puuttuvaa tai heikkoa aistia, mutta ne mahdollistavat käyttäjälleen sujuvamman toiminnan.
Technics SL-1200
Technics SL-1200 on Technicsin levysoitinmalli, jonka valmistaminen aloitettiin vuonna 1972. Alun perin sitä markkinoitiin hifi-tuotteena, mutta se tuli nopeasti suosituksi DJ- ja radiokäytössä. Vuonna 1978 alettiin valmistaa SL 1200MK2 -levysoittimia. Päivitetyssä MK2-mallissa oli useita uudistuksia vanhaan verrattuna ja siitä on muodostunut standardi DJ-käytössä. Vuodesta 1972 lähtien soittimia on myyty noin 3 miljoonaa kappaletta. Technics SL-1200 -levysoitinta pidetään yhtenä luotettavimmista ja kestävimmistä levysoittimista koskaan. Useat 70-luvulla valmistetut soittimet ovat yhä raskaassa käytössä. Kuitenkin viime vuosina uudet levysoittimet, kuten Stanton str8 150, Vestax PDX ja Numark TTx1 ovat nousseet rinnalle varteenotettaviksi kilpailijoiksi.
Frankie Banali
Frankie Banali (s. 14. marraskuuta 1953) on yhdysvaltalainen rumpali, joka soittaa nykyään heavy metal -yhtye Quiet Riotissa. Banali on myös yhtyeen manageri.
Banali on tehnyt pitkän uran myös Billy Idolin ja W.A.S.P.:in studiorumpalina. Glam metal -yhtye Faster Pussycat palkkasi Banalin lyhyeksi aikaa kiertuerumpalikseen.
Banali osti ensimmäisen Ludwig-merkkisen rumpusettinsä 18-vuotiaana.
Unicorn (albumi)
Unicorn on Tyrannosaurus Rexin kolmas albumi, ennen kuin yhtye muutti nimensä T. Rexiksi. Albumi on ilmestynyt 1969 ja kaikki kappaleet ovat Marc Bolanin käsialaa. Tämä on viimeinen albumi, jolla Steve Peregrin Took esiintyi, ennen eroamistaan yhtyeestä.
Luettelo italialaisista juustoista
Luettelo italialaisista juustoista.
Takuya Kanbara
Takuya Kanbara () on 10-vuotias poika "Digimon Frontier"-sarjassa.
Takuya on joukon johtaja, siksi hän usein joutuu kiistaan Kouji Minamoton kanssa. Takuya on kuin isoveli Tomoki Himille ja on ihastunut Izumi Orimotoon. Takuyalla on lentäjänlasit, niin kuin kaikkien tuotantokausien johtajilla (Adventure:Taichi, Zero Two:Daisuke, Tamers:Takato). Hänellä on musta-punainen digivice.
"Digimon Adventure V-Tamer 01"-mangassa Takuya auttoi Taichia kukistamaan Metamormonin. "Digimon Fusionin" kolmannella kaudella mystinen kellokauppias kutsui Takuyan avuksi taistelussa Quartzmonia vastaan. Takuya muuntautui Kumamonin tuomien Spiritien avulla Susanoomoniksi ja taisteli Quartzmonin luomia Vamdemoneja, VenomVamdemoneja ja BelialVamdemoneja vastaan.
Takuya pitää hallussaan AncientGreymonin Tulen spiritiä.
Majak
Majak on ydinpolttoaineen jälleenkäsittelylaitos Venäjällä Tšeljabinskin alueen pohjoisosissa noin 71 km Tšeljabinskistä luoteeseen. Majakin alue sijaitsee Ozjorskin ja Kyštymin kaupunkien lähellä, noin 5-10 kilometriä Ozjorskista etelään ja kaakkoon.
Ydinasekilpajuoksun alkaessa alueelle perustettiin plutoniumin tuotantoreaktoreita jo 1945-1948. Alueella oli aikanaan 5 ydinreaktoria, sittemmin siitä on tullut tunnettu erityisesti ydinjätteen varastointi- ja jälleenkäsittelylaitoksena.
Myös suomalaisesta Loviisan ydinvoimalaitoksesta kuljetettiin korkea-aktiivista käytettyä ydinpolttoainetta yli 20 vuoden ajan käsiteltäväksi Majakiin, vuoteen 1996 asti.
Kyštymin ydinonnettomuus oli maailmanhistorian kolmanneksi pahin ydinonnettomuus ja siihenastisista pahin. Laitoksessa tapahtui 29. syyskuuta 1957 voimakas räjähdys jätesäiliössä, jossa oli korkearadioaktiivista jätettä. Tapahtuma tunnetaan "Kyštymin onnettomuutena", ja saastuneesta alueesta on myöhemmin käytetty nimitystä "Kyštymin jalanjälki". Räjähdys johtui säiliön jäähdytysjärjestelmän viasta.
Päästön määrä oli 40 PBq fissiotuotteita. Päästöstä 91 prosenttia muodostivat cerium-144 ja zirkonium-95 (molemmat melko lyhytikäisiä isotooppeja, joiden puoliintumisajat ovat 285 ja 64 vuorokautta). Lisäksi oli 1 PBq strontium-90:ää, ja 13 TBq cesium-137:ää. 300 × 50 km:n laajuisen saastuneen vyöhykkeen (EURT) saastuneisuus oli Sr-90:lla yli 4 kBq/m². Sr-90:n kokonaislaskeuma oli noin 2 kBq/m². 17 km²:n laajuisen alueen saastelaskeuma oli noin 100 MBq Sr-90/m².
Laskeuma-alueen asukasmäärä oli 270 000. Alueelta evakuoitiin kuitenkin vain 10 000 henkeä. Suurevakuointi suoritettiin siellä, missä ylittyi Sr-90:n, puoliintumisajaltaan 28,8 vuotta, kriittinen raja. Noin 800 km² suuruinen maa-alue julistettiin käyttökieltoon, mutta 82 prosenttia alueesta on myöhemmin metsitetty ja otettu maatalouskäyttöön.
Neuvostoliiton viranomaiset salasivat Kyštymin onnettomuuden pääosin vuoteen 1980, jolloin neuvostoliittolainen biologi Žores Medvedev paljasti sen. Tapahtuma on luokiteltu toiseksi korkeimmalle tasolle 6 (vakava ydinonnettomuus) kansainvälisellä, 7-portaisella INES-asteikolla.
Laitoksen ympäristössä on tapahtunut useita ympäristökatastrofeja sen perustamisesta lähtien, ja aluetta pidetään yhtenä maailman saastuneimmista.
Tšeljabinskin alueella Venäjällä havaittiin 30. syyskuuta 2017 kohonneita radioaktiivisen ruteniumin pitoisuuksia. Venäjä selitti radioaktiivisuuden johtuvan ilmakehässä tuhoutuneesta satelliitista, mutta lännessä epäiltiin vuodon tulleen Majakin jälleenkäsittelylaitokselta. Venäjä kiisti epäilyn, mutta radioaktiivisuudelle ei ole saatu uskottavaa selitystä.
Fuego
Fuego () on aktiivinen kerrostulivuori Guatemalan keskiosassa Sacatepéquezin, Escuintlan ja Chimaltenangon alueella, Antiguan kaupungin lähellä. Fuego on yksi aktiivisimmista ja vaikuttavimmista Keski-Amerikan tulivuorista. Sen purkaukset ovat voimallisia. Vuoden 1524 jälkeen purkauksia on ollut yli 60. Sen alarinteillä olevissa kylissä on siksi pysyvä hälytystila.
Fuego purkautui edellisen kerran 3. kesäkuuta 2018. Purkaukseen liittyi lahareita, pyroklastisia virtauksia ja tuhkan satamista. Se aiheutti ainakin 114 ihmisen kuoleman ja 300 ihmisen loukkaantumisen ja oli Fuegon rajuin purkaus 40 vuoteen.
Andesiittiset ja basalttiset laavat vallitsevat Fuegolla, ja nuoremmat laavapurkaukset ovat tyypillisesti mafisempia kuin vanhemmat. Fuegon korkeus on 3 763 metriä merenpinnasta. 1 300 metrin korkeuteen asti vuoren rinteet ovat kasvillisuuden peitossa.
Toni Nadal
Toni Nadal (s. 1961 Manacor) on espanjalainen tennisvalmentaja, joka on toiminut lähinnä veljenpoikansa Rafael Nadalin valmentajana. Heidän yhteistyönsä on kestänyt Rafaelin lapsuudesta asti. Toni ehdotti Rafaelille, että tämä alkaisi pelata tennistä vasemmalla kädellä, vaikka hän on alun perin oikeakätinen. Vuonna 2017 Toni jätti Rafaelin valmentamisen entisen tennispelaajan, Carlos Moyàn vastuulle.
Nadalin veli Miguel Ángel on entinen huippujalkapalloilija.
Alastaron kirkko
Alastaron kirkko on kirkkorakennus entisessä Alastaron kunnassa Loimaalla Varsinais-Suomessa. Se valmistui alun perin vuonna 1751 Henrik Kattilin rakentamana Loimaan kirkoksi ja siirrettiin nykyiselle paikalleen vuosina 1841, kun Loimaalle oli valmistunut uudeksi kirkoksi nykyinen Kanta-Loimaan kirkko. Loimaan vanhan kirkon paikka jäi tällöin tyhjilleen, mutta paikalla on vielä vanhaa kirkkoa ympäröinyt hirsiaita.
Alkujaan kirkko oli kuoripäädystään taitettu, nykyään harvinainen tukipilarikirkko, jonka kylkiäisinä olivat sakaristo ja asehuone. Siirtämisen lomassa kirkkoon lisättiin 25-metrinen torni sekä nykyiset korkeammat kylkiäiset. Niiden suunnittelija on arkkitehti Pehr Johan Gylich. Kirkon nykyisen ulkoasun on suunnitellut arkkitehti Josef Stenbäck vuosina 1896–1897. Muutoksessa lisättiin pienet eteiset ja tehtiin uusi sakaristo. Kirkon sisäkate on laakea lautaholvaus, kuorissa särmikäs kupu.
Kirkon alttari on peräisin vuodelta 1752 ja urut vuodelta 1954. Alttaritaulun on maalannut Jacobus Schultz vuonna 1741 ja se on nimeltään "Ristiinnaulittu, Herran ehtoollinen ja Ylösnousemus". Kirkkomaalla on kaksi Wäinö Aaltosen veistosta, sankarihautojen muistomerkki (1951) ja kuvanveistäjän ensimmäinen julkinen työ, vuoden 1918 muistomerkki.
Aki Alamikkotervo
Aki Alamikkotervo (s. 28. marraskuuta 1962 Tervola) on suomalainen tenorilaulaja ja laulunopettaja. Hän on ollut kiinnitettynä Suomen Kansallisoopperaan vuodesta 1999.
Alamikkotervo opiskeli Oulun konservatoriossa ja suoritti laulunopettajalinjan jatkotutkinnon vuonna 1993. Hän piti samana vuonna ensikonserttinsa. Alamikkotervo on opiskellut myös Italiassa Paolo Silverin johdolla.
Alamikkotervo on vieraillut Savonlinnan oopperajuhlilla vuodesta 1997. Alamikkotervo on vieraillut myös suomalaisissa alueoopperoissa, Tukholman kuninkaallisessa oopperassa, Moskovan Novaja-oopperassa ja Wienissä. Keväällä 2005 hän vieraili Kansallisoopperan kanssa Pietarin Mariinski-teatterissa.
Vuonna 1989 Alamikkotervo voitti kolmannen palkinnon Timo Mustakallio -laulukilpailussa. Vuonna 1997 hänet nimettiin Vuoden oopperasolistiksi.
Lähde
Alavan kirkko
Alavan kirkko on kirkkorakennus Kuopiossa. Sen suunnittelusta vastasi sveitsiläissyntyinen André Schütz. Schützin ehdotus valittiin arkkitehtikilpailun perusteella. Kirkko on valmistunut vuonna 1968, ja se edustaa 1960-luvun modernismia.
Kirkon järkälemäinen ulkoasu jakaa mielipiteitä, jopa siinä määrin, että se on monen mielestä kaupungin rumimpia rakennuksia.
Kirkon remontissa 2014–2015 uusittiin ulkoelementit. Kirkko olisi muutenkin korjauksen tarpeessa, mutta rahapulan vuoksi muut remontit lykkääntyivät myöhemmäksi. Korjaustöitä valvoi Museovirasto. Tontin tasakattoiset asuinrakennukset puretaan.
Kirkko otettiin käyttöön jälleen maaliskuussa 2015. Sinne sijoitettiin kuvanveistäjä Pauno Pohjolaisen teos "Keskustelu taivaan asujaimen kanssa" ja Jenni Rutosen teos "Kastepuu".
Arkkitehti Heikki Tegelmanin mukaan kirkko edustaa "arvokasta betonibrutalismia". Hän uskoo että kirkkoa rumaksi moittivat eivät vain ole tottuneet sentyyppiseen arkkitehtuuriin.
Suomen joukkue jääkiekon maailmanmestaruuskilpailuissa 2007
Suomen jääkiekkomaajoukkue voitti hopeaa vuoden 2007 jääkiekon maailmanmestaruuskilpailuissa.
Auran kirkko
Auran kirkko on kirkkorakennus Auran kunnassa Varsinais-Suomessa. Se on malliltaan puinen, tasavartinen ristikirkko. Kirkko on valmistunut vuonna 1804 kirkonrakentaja Mikael Piimäsen johdolla. Se on kaiken kaikkiaan kolmas samalle paikalle rakennettu kirkko. Edellisestä kirkosta ovat muistona saarnastuoli ja alttarireliefi, molemmat 1690-luvulta. Kirkon vierellä seisoo erillinen kellotapuli, joka on peräisin vuodelta 1774, sekin edellisen kirkon ajoilta. Kirkon nykyiset, 15-äänikertaiset urut ovat vuodelta 1990 ja ne on tehnyt Urkurakentamo Hans Heinrich. Niissä on kaksi sormiota ja jalkio.
Kirkkoa on remontoitu useasti, viimeksi vuonna 1958.
Kirkossa on Arthur Heickellin vuonna 1927 maalaama alttaritaulu "Jeesus opetuslapsineen Kirkastusvuorella". Alttaritaulun alapuolella on puureliefi "Pyhä Ehtoollinen", joka on oletettavasti Mathias Reimanin käsialaa vuodelta 1683.
Kirkon sankaripatsas on kuvanveistäjä Jussi Vikaisen käsialaa vuodelta 1956.
Reija Bister
Reija Bister (s. 29. maaliskuuta 1952 Tampere) on suomalainen harpisti.
Bister otti harpun soittimekseen muusikkoisänsä Eero Bisterin ehdotuksesta. Hän pääsi myöhemmin Sibelius-Akatemiaan opiskelemaan harpunsoittoa saksalaisen Erika Babucken johdolla. Hän sai vuonna 1977 avoimeksi tulleen paikan Tampereen kaupunginorkesterin harpistina.
Bister suoritti harpunsoiton diplomin vuonna 1979. Lähdettyään Tampereen kaupunginorkesterista hän pääsi vuonna 1981 Radion sinfoniaorkesteriin. Bister on esittänyt orkesterimusiikin lisäksi kamarimusiikkia muun muassa Avanti!-orkesterissa. Hän toimi vuosina 1995–2000 Suomen harpistit ry:n puheenjohtajana. Solistina Bister on esittänyt esimerkiksi Einojuhani Rautavaaran harppukonserton, jonka työstämisessä kaksikko teki musiikillista yhteistyötä.
Bisterin sisaruksista Hannu on kapellimestari ja pianisti, Veli-Pekka sellisti ja Marjo viulisti.
Pimpinellaruusu
Pimpinellaruusu ("Rosa spinosissima", synonyymi "Rosa pimpinellifolia") on valkokukkainen, hyväntuoksuinen pensasruusu. Pimpinellaruusun kerrottukukkainen lajike juhannusruusu ("Rosa spinosissima" 'Plena') on perinteinen suomalainen koristepensas.
Pimpinellaruusu on 20 cm–2 m korkea pensas, joka leviää villisti juurivesoista. Sen oksat ovat erittäin tiheäpiikkiset, lehdet himmeän vihreitä. Kukat ovat valkoiset ja yksinkertaiset, halkaisijaltaan 5–8 cm. Lajikkeen 'Plena' kukat ovat kerratut ja lähes pallomaiset. Ruusun marjat ovat tummanvioletteja, melkein mustia pallomaisia kiulukoita.
Villi pimpinellaruusu, jossa on yksinkertaiset kukat, kasvaa luonnonvaraisena Länsi-, Keski- ja Etelä-Euroopassa (pohjoisimmillaan Norjassa ja Islannissa) sekä Luoteis-Afrikassa. Kerrottukukkainen juhannusruusu ("Rosa spinosissima" 'Plena') on Suomessa perinnekasvi; Ruotsissa ja Englannissa se tunnetaan "suomenruusuna". Suomessa sitä kasvaa Lappia myöten.
Ariosofia
Ariosofia tarkoittaa arjalaista rotua koskevaa okkulttista aatetta, jonka kehittivät Guido von List ja Jorg Lanz von Liebenfels vuosien 1890 ja 1930 välillä. Termi korvasi Liebenfelsin aiemmin hahmottelemat "theozoologian" ja "ario-kristillisyyden".
Suuntaus juurtui Eurooppaan 1920-luvun alussa. Se juontuu pääasiassa teosofisesta liikkeestä, mutta torjuu teosofisen ajatuksen ihmisten veljeydestä. Ariosofian mukaan ainoastaan pohjoiset indoeurooppalaiset eli arjalaiset, ovat varsinaisesti ihmisiä, ja kykeneviä henkiseen kehitykseen. Ariosofiaan vaikuttivat ideologiat jotka olivat yhteisiä kaikille Länsi-Euroopan maille 1800-luvulla, mutta se muotoutui pääasiassa kahden itävaltalaisen okkultistin, Guido von Listin (1848-1919) ja Liebenfelsin kirjoituksissa.
1926 perustettiin Ariosofinen yhdistys, joka nimettiin "Neue Kalandsgesellschaftiksi" vuonna 1928, ja "Ariosophische Kulturzentraleksi" vuonna 1931. Yhdistys perusti samana vuonna ariosofisen koulun Presbaumiin.
Ariosofialla oli suuri vaikutus natsimystiikkaan.